Добар дан свима.
Таленат је, кажу, вера у себе, своју снагу и своје способности.
Ја сам имао ту срећу да ми бог подари таленат,
али постоје веома битна три сегмента
да би се тај таленат развио до одређеног нивоа.
То су три сасвим једноставне речи када се изговоре,
али заправо није свестан нико колико је то уопште тешко.
Прва од свих је, наравно, рад.
И потребни су сати и сати улагања у свој таленат
да би се он развио до одређене мере.
С друге стране, чим је ту рад
и одвајање одређеног времена у току дана за свој таленат,
онда је аутоматски потребно и велико одрицање.
И ако се то не спроведе у дело, нажалост, тај таленат пропада.
И трећа ствар је, наравно, инспирација.
Ја своју инспирацију проналазим у томе када одем у свој родни крај, Гружу.
То је мало село поред Крагујевца.
С обзиром на то да се бавим већ дванаест година свирањем,
осам година радим са децом у музичкој школи у Гружи
и желим да им пренесем идеју која је мене водила
у мом музичком развитку и стваралаштву.
Заправо, та идеја је да су музика и игра универзални језици.
И зато бих молио све вас да ми дозволите да се представим
језиком којем није потребан преводилац.
(Музика почиње)
(Музика се завршава)
(Аплауз)